Bønner til gudstjenesten

**Gå op på det højeste punkt på Governors Island!** Hver gruppe skal skrive mindst to bønner til gudstjenesten og I skal tage udgangspunkt i de billeder I har fået udleveret. I skal skrive mindst en takkebøn og en klagebøn. I må gerne skrive flere.

Bønnen har mange udtryk. At bede kan også være at vente i fortrøstningsfuld tillid. Det kan være en klage, der sætter ord på vores fortvivlelse, bekymring og sorg og dermed et råb til Gud om hjælp. Eller det kan være udtryk for taknemmelighed over alle livets gaver og glæder. Eller det kan være et vores betroelse til Gud af vores afmagt og skyld, sammen med en bøn om tilgivelse. Bønnen kender ingen grænser.

**I skal gøre sådan her:**

Vælg i fællesskab et billede enten fra takkebillederne eller fra klagebillederne.

Person 1: Beskriver billedet så neutralt som muligt. Hvad ser de på billedet?

Person 2 og 3: Hvad er der sket eller hvad vil der ske?

Person 4: Hvis I sad i billedet, hvad ville I så bede om?

Person 5 og 6 med hjælp fra hele gruppen: Formuler bønnen - skriv den ned.

Sig bønnen højt for gruppen.

Send bønnerne til Julie på js@dskny.org

**Eksempler på bønner**

**Takkebøn:**

Du livets Gud,

jeg takker dig for mit liv

med alt, hvad det har givet mig.

Jeg takker dig for hverdagens små glæder,

for hvert træ og hver busk,

for fuglenes sang

og for de mennesker, som møder mig,

og for dem, jeg er knyttet til.

Der er endnu meget, som gør mit liv rigt.

Herre, bevar hos mig en vågen bevidsthed

om mine dages rigdom.

Jeg vil ikke klage over det, der tynger mig,

men glæde mig over,

at jeg kan stole på din trofasthed

og din tilgivelse.

Amen

*(Grøn kirke Liturgiske bønner)*

**Takkebøn:**

Tak, gode Gud, for jorden,

denne perle i universets uendelighed.

Tak for søer og hav, skove og åbne landskab,

for blomstrende enge og jordens rige dyreliv.

Du giver os den opgave at værne verden.

Lær os at vi mennesker indgår i en helhed,

hvor Du er altings skaber.

I Jesu Kristi navn.

Amen

*(Grøn kirke Liturgiske bønner)*

**Klage til Gud:**

Gud,

Vi gemmer os i skam og frygt,

for fattigdom, sult, had og krig hersker i vores verden.

Flygtningene, de undertrykte og de oversete skriger deres nød til himlen.

Tilgiv os kærlige Gud, og forson os med dig og med hinanden.

Lær os, Kærlige Skabergud,

at verden, med al dens rigdom

og jorden, med alle dens børn,

tilhører dig.

Kald os igen til at værne om livets gave.

Amen.

(*© Kirkernes Verdensråds 6. samling. På dansk ved Ole Birch*)

**Klage til Gud:**

Vær mig nådig, Herre, for jeg er i nød.

Mit øje er sløret af sorg - min sjæl og mit indre –

mit liv svinder hen i klage, mine år i suk.

Min kraft er nedbrudt i min nød, min krop sygner hen.

Mine venner er bange for mig,

de, der ser mig på gaden, flygter for mig.

Jeg er slettet af erindringen, som var jeg død,

jeg er blevet som et kar, der kastes bort.

Men jeg stoler på dig, Herre, jeg siger:

Du er min Gud. Mit livsløb er i din hånd.

Amen

*Salmernes bog kapitel 31 vers 10-16*